Voice-ATIS и D-ATIS се актуализират едновременно.
 ATS.TR.320 Автоматично летищно информационно обслужване (гласово и/или по линия за предаване на данни)
 а)
 Когато се предоставят Voice-ATIS или D-ATIS, или и двете:
 (1)
 съобщената информация се отнася до едно летище;
 (2)
 съобщената информация се актуализира незабавно, когато настъпи значителна промяна;
 (3)
 подготовката и разпространението на съобщението ATIS е отговорност на доставчика на обслужване на въздушното движение;
 (4)
 отделните съобщения ATIS се обозначават с идентификатор, състоящ се от буква от радиотелефонната азбука за произнасяне по букви в съответствие с точка SERA.14020 от приложението към Регламент за изпълнение (ЕС) No 923/2012. Последователните съобщения ATIS се обозначават с идентификатори по азбучен ред;
 (5)
 въздухоплавателното средство потвърждава приемането на информацията при установяване на връзка с органа за обслужване на въздушното движение, предоставящ обслужване по контрол на подхода, или с летищната контролна кула, или с органа за летищно полетно-информационно обслужване, според случая;
 (6)
 когато отговаря на съобщение съгласно подточка 5 или, в случай на долитащо въздухоплавателно средство, в друг момент, указан от компетентния орган, съответният орган за обслужване на въздушното движение предоставя на въздухоплавателното средство актуални данни за настройка на висотомера;
 (7)
 метеорологичната информация се извлича от локалните редовни сведения или от локалните специални сведения.
 б)
 Когато поради бързо променящи се метеорологични условия е нежелателно в ATIS да бъде включена метеорологична информация съгласно буква а), подточка 7, в съобщенията ATIS се посочва, че съответната метеорологична информация ще бъде предоставена при първоначален контакт със съответния орган за обслужване на въздушното движение.
 в)
 Информацията, съдържаща се в текуща ATIS, чието получаване е потвърдено от съответното въздухоплавателно средство, може да не се включва в насоченото предаване към въздухоплавателното средство, с изключение на данните за настройка на висотомера, които се предоставят в съответствие с буква а).
 г)
 Ако въздухоплавателно средство потвърди получаването на ATIS, която вече не е актуална, органът за обслужване на въздушното движение незабавно предприема едно от следните действия:
 (1)
 предава на въздухоплавателното средство всеки елемент от информацията, който се нуждае от актуализация;
 (2)
 инструктира въздухоплавателното средство да се снабди с актуална информация ATIS.
 ATS.TR.325 Излъчване на VOLMET и D-VOLMET
 Когато това е предписано от компетентния орган, високочестотни или УКВ съобщения VOLMET или D-VOLMET, или всички такива съобщения, се излъчват като се използва стандартната радиотелефонна фразеология.
 Раздел 4
 АВАРИЙНО-ОПОВЕСТИТЕЛНО ОБСЛУЖВАНЕ
 ATS.TR.400 Приложение
 а)
 Аварийно-оповестителното обслужване се осигурява от органите за обслужване на въздушното движение:
 (1)
 за всички въздухоплавателни средства, на които се осигурява обслужване по контрол на въздушното движение;
 (2)
 доколкото е възможно, за всички останали въздухоплавателни средства, които са изпратили полетен план или са известни по друг начин на обслужването на въздушното движение;
 (3)
 за всички въздухоплавателни средства, за които е известно или се смята, че са обект на незаконна намеса.
 б)
 Центровете за полетна информация или районните контролни центрове служат като централна точка, в която се събира цялата информация, отнасяща се до въздухоплавателно средство в аварийна ситуация, изпълняващо полет в съответния район за полетна информация или контролиран район, и от където тази информация се препраща до съответния координационен център за търсене и спасяване.
 в)
 В случай на аварийна